Før dette løpet testet den nykronede verdensmesteren Lewis Hamilton positivt på Covid-19, noe som førte til at han måtte stå over et Formel 1-løp for første gang i karrieren hans. Williams-fører George Russell vikarierte for Hamilton i Mercedes, mens Jack Aitken fikk sin Formel 1-debut som vikar for Russell hos Williams. Pietro Fittipaldi, barnebarn av to ganger verdensmester Emerson Fittipaldi, debuterte også i Formel 1 i Sakhirs Grand Prix. Han vikarierte for Romain Grosjean i Haas ut sesongen etter at han pådro seg brannskader i et krasj i forrige løp.